#### Výzva na predloženie ponuky

pre zákazku podľa § 117 zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „ZVO“)

1. **Identifikácia verejného obstarávateľa:**

 **Názov:** Všeobecná zdravotná poisťovňa a.s. (ďalej len „VŠZP“)

**Sídlo:** Panónska cesta 2, Bratislava

**IČO:** 35 937 874

**Internetová stránka:** [www.vszp.sk](http://www.vszp.sk)

1. **Názov predmetu zákazky: „**Maľovanie – II. nadzemné podlažie, Martin“
2. **Druh zákazky:** Stavebné práce
3. **Spoločný slovník obstarávania** **(kód CPV):**

45442100 – 8 Maliarske a natieračské práce

1. **Stručný opis zákazky:** Predmetom zákazky je realizácia vnútorných malieb a lokálnych vysprávok stien, vrátane dodávky materiálu vo vybraných priestoroch pobočky Martin, P. Mudroňa 33. Súčasťou zákazky je aj zakrývanie a premiestňovanie nábytku, likvidácia vzniknutého odpadu, denné a záverečné upratanie. Práce budú prevedené v interiéri objektu pobočky v zmysle špecifikácie nižšie.

Maľovanie sa realizuje na II. nadzemnom podlaží, v m.č. 201 (chodba), 202 (chodba), 203 (chodba), 204 (kancelária), 205 (kancelária), 206 (kuchynka), 207 (chodba), 208 (WC ženy), 209 (WC muži), 210 (WC muži), 211 (kancelária), 212 (kancelária), 213 (kancelária), 214 (kancelária), 215 (chodba), 216 (kancelária), 217 (kancelária), 218 (kancelária), 219 (chodba), 220 (kancelária), 221 (sklad), 222 - rozmnožovňa (kopírka/tlačiareň), 223 (kuchynka), 224 (upratovačka), 225 (chodba), 226 (WC muži), 227 (WC muži), 228 (WC muži), 229 (chodba), 230 (WC ženy), 231 (WC ženy), 232 (schodisko), 233 (chodba), 234 (kancelária), 235 (kancelária), 236 (kancelária), 237 (kancelária).

Výška miestností: od 2,42 m do 2,95 m.

**Celková plošná výmera určená k maľovaniu je 2 700 m2.**

**A. Špecifikácia predmetu zákazky:**

* vlastnosti farby: paropriepustná, oteruvzdorná, netoxická, nehorľavá
* početnosť náteru: 2-násobný
* farebnosť náteru: biela
* vhodnosť maľby: pre stredne zaťažované interiéry
* konečný vzhľad: matný
* objemová hmotnosť (kg/dm3): 1,65
* ekvivalentná difúz. hrúbka sd (m): 0,03
* obsah prchavých látok (%): max. 50

**B. Minimálny rozsah prác spojených s realizáciou predmetu zákazky:**

* príprava staveniska - zakrývanie okien, podláh, nábytku a pod., olepovanie páskou
* manipulácia s nábytkom - prenášanie nábytku, vnesenie späť do miestnosti, olepovanie páskou
* dodanie vnútornej maliarskej farby a pomocného materiálu (tmel, sadra, omietka, silikón, materiál na zakrývanie - fólia, kartón, páska)
* lokálne mechanické čistenie, vysprávky a drobné opravy povrchov (oprava prasklín a omietok - tmelenie, sadrovanie, akryl, páska)
* odstránenie pôvodného alebo opadávajúceho náteru – podľa potreby
* maliarske práce v interiéri (2x náter stien a stropov bielou vnútornou maliarskou farbou) vrátane penetrácie
* denné upratovanie po maľovaní, záverečné upratanie po maľovaní
* odvoz a likvidácia všetkého odpadu vzniknutého pri realizácii zákazky
* presun hmôt
* dovoz a odvoz materiálu na miesto plnenia.

Bližšia špecifikácia prác a materiálu je uvedená v prílohe č. 1 – návrh na plnenie kritéria.

Verejný obstarávateľ požaduje vykonanie prác vrátane dodávky materiálu. Zároveň musia byť v navrhnutej cene zahrnuté všetky činnosti a práce spojené so zabezpečením celého predmetu zákazky v určenom mieste realizácie predmetu zákazky napr. všetky spotrebované materiály a prostriedky, náklady na používanie strojov, náradia a nástrojov, likvidácia a odvoz všetkého odpadu vzniknutého pri realizácii a pod.

Uchádzačom navrhnutá cena na celý predmet zákazky je daná súčinom jednotlivých cien a množstva, podľa podmienok a požiadaviek verejného obstarávateľa (Príloha č. 1 – návrh na plnenie kritéria). V prípade, ak uchádzač neocení niektorú z položiek platí, že neocenené položky sú už zahrnuté v ostatných položkách. Všetky ceny požaduje verejný obstarávateľ uvádzať zaokrúhlené na 2 desatinné miesta podľa matematických pravidiel. Ocenený návrh na plnenie kritéria bude zároveň tvoriť prílohu objednávky.

Uchádzač v ponuke uvedie cenu v eurách v zložení:

- ak je uchádzač  platcom  dane z pridanej hodnoty (ďalej len „DPH“), navrhovanú  zmluvnú cenu uvedie v zložení:

                - navrhovaná zmluvná cena bez DPH,

                - sadzba DPH a výška DPH,

                - navrhovaná zmluvná cena vrátane DPH,

Ak uchádzač nie je platcom DPH, na túto skutočnosť vo svojej ponuke upozorní.

Verejný obstarávateľ odporúča záujemcom vykonať obhliadku miesta plnenia predmetu zákazky, vlastnosti materiálov, aby si sami overili a získali informácie, ktoré budú potrebovať na prípravu a spracovanie ponuky, ako aj pre zistenie jestvujúceho stavu, technických a realizačných podmienok a overenie rozsahu prác pre dodanie predmetu zákazky. Výdavky spojené s ohliadkou idú na ťarchu záujemcu.

Termín obhliadky je možné dohodnúť po dohovore na tel.č.0910 864 296, Miroslav Kamon – správca objektu pobočky Martin.

1. **Miesto dodania predmetu zákazky:** Budova pobočky VšZP, P. Mudroňa 33, 036 01 Martin
2. **Lehota viazanosti cenovej ponuky:** Lehota viazanosti ponúk je do 31.12.2021.

Uchádzač je svojou ponukou viazaný počas lehoty viazanosti ponúk. Lehota viazanosti ponúk plynie od uplynutia lehoty na predkladanie ponúk do uplynutia lehoty viazanosti ponúk stanovenej obstarávateľskou organizáciou.

1. **Predpokladaná hodnota zákazky:** 8 646,83EUR bez DPH.
2. **Typ zmluvy:** Zmluva o dielo
3. **Trvanie zmluvy alebo lehota dodania:** Zhotoviteľ sa zaväzuje, že predmet zmluvy zrealizuje v dohodnutom rozsahu a kvalite najneskôr do 6 týždňov odo dňa nadobudnutia účinnosti zmluvy.
4. **Variantné riešenia:** Variantné riešenia sa nepripúšťajú.
5. **Jazyk ponuky:** Ponuky sa predkladajú v slovenskom jazyku, to neplatí pre ponuky, návrhy, doklady a dokumenty vyhotovené v českom jazyku.
6. **Kritériá na vyhodnotenie ponúk: Najnižšia cena -** Celková cena za predmet zákazky v EUR s DPH zaokrúhlená na dve desatinné miesta. Ponúknutá cena úspešného uchádzača zahŕňa všetky jeho náklady na realizáciu predmetu zákazky.
7. **Vyhodnotenie ponúk:** V zmysle § 117 ods. 1 účinného ZVO (hospodárnosť) sa vyhodnotenie ponúk z hľadiska splnenia požiadaviek na predmet zákazky uskutoční po vyhodnotení ponúk
na základe kritérií na vyhodnotenie ponúk, výhradne u uchádzača, ktorý sa umiestnil na prvom mieste v poradí. V prípade, ak ponuka uchádzača na 1. mieste v poradí nebude spĺňať požiadavky na predmet zákazky, verejný obstarávateľ pristúpi k vyhodnoteniu ponuky u uchádzača na 2. mieste v poradí. Verejný obstarávateľ vyhodnocuje splnenie podmienok účasti u uchádzača, ktorý sa po vyhodnotení ponúk umiestnil na 1. mieste v poradí.
8. **Financovanie predmetu zákazky:** Úspešnému uchádzačovi sa neposkytuje preddavok, splatnosť faktúry je 30 kalendárnych dní odo dňa jej doručenia verejnému obstarávateľovi.
9. **Podmienky účasti:**

Požadujeme, aby uchádzač/ záujemca predložil doklady preukazujúce splnenie podmienok účasti nasledovne:

Verejného obstarávania sa môže zúčastniť len ten, kto spĺňa podmienky účasti týkajúce sa osobného postavenia uvedené v § 32 ods. 1, písm. e) a f) zákona č. 343/2015 Z. z. o verejnom obstarávaní a o zmene a doplnení niektorých zákonov v znení neskorších predpisov (ďalej len „zákon o verejnom obstarávaní“):

a) je oprávnený uskutočňovať stavebné práce – uchádzač preukazuje doloženým dokladom o oprávnení uskutočňovať stavebné práce, ktorá zodpovedá predmetu zákazky

b) nemá uložený zákaz účasti vo verejnom obstarávaní potvrdený konečným rozhodnutím v Slovenskej republike alebo v štáte sídla, miesta podnikania alebo obvyklého pobytu - uchádzač preukazuje doloženým čestným vyhlásením.

1. **Lehota, miesto a spôsob predkladania ponúk:** **do 18.06.2021 do 09:00 hod.**

Ponuku je potrebné podať v elektronickej podobe prostredníctvom elektronického nástroja JOSEPHINE (ďalej len „EN JOSEPHINE) na webovej stránke https://josephine.proebiz.com/sk/tender/12777/summary

Záujemca v EN JOSEPHINE vloží svoju cenovú ponuku do určeného formulára na príjem ponúk (Celková cena za predmet zákazky v EUR s DPH) a vloží ako prílohu nasledovné dokumenty:

1. Titulný list – základné údaje o uchádzačovi, kontaktná osoba.
2. Vyplnenú Prílohu č. 1 Výzvy - Návrh na plnenie kritéria (NPK) podpísanú štatutárnym zástupcom uchádzača alebo ním splnomocnenou osobou vo formáte PDF. V prípade splnomocnenej osoby verejný obstarávateľ požaduje úradne osvedčené plnomocenstvo.
3. Doklady na preukázanie splnenia podmienok účasti podľa bodu 16 tejto výzvy, vo formáte PDF.
4. Vyplnenú Prílohu č. 3 výzvy - Zmluva o dielo vrátane jej príloh podpísanú štatutárnym zástupcom uchádzača alebo ním splnomocnenou osobou. V prípade splnomocnenej osoby verejný obstarávateľ požaduje úradne osvedčené plnomocenstvo vo formáte PDF.
5. **Ostatné informácie:**

Ostatné informácie potrebné na vypracovanie ponuky sú uvedené v Prílohe č. 2 tejto Výzvy.

1. **Kontaktná osoba:** Oddelenie verejného obstarávania, Mgr. Kristína Latáková tel: 02/20824126

e-mail: kristina.latakova@vszp.sk

**PRÍLOHY :**

Príloha č. 1 Návrh na plnenie kritéria

Príloha č. 2 Ostatné informácie

 Príloha č. 3 Zmluva o dielo

 ---------------------------------

 Mgr. Kristína Latáková